Ma Rainey
Gertrude „Ma“ Rainey, berne Pridgett (Kolumbus, 26 april 1886 - 22 desimber 1939, Rome, Georgia, Feriene Steaten) wie ien fan de earste Amerikaanske beropssjongers fan de blues en ien fan de earsten dy't har wurk op de plaat setten. Sy jildt as Mem fan de Blues 

Sy begûn mei optreden doe't sy 12 of 14 jier wie en die opnames ûnder de namme Ma Rainey neidat sy yn 1904 oan Will Rainey boaske wie. Sy treden lanlik op mei F.S. Wolcott syn The Rabbit's Foot Company en hienen letter har eigen groep mei de namme Rainey and Rainey, Assassinators of the Blues. har earste plaatopname wie yn 1923; fiif jier letter hie sy goed 100 opnames dien. Guon dêrfan befetsje Bo-weevil Blues (1923), Moonshine Blues (1923), See See Rider (1924), Black Bottom (1927) en Soon This Morning (1927). 

Ma Rainey waard ferneamd om har tige krêftige stimlûd, enerzjyk optreden, majestueuze wurdkar en in ‘kreunjende’ wize fan sjongen sa't it hearde yn de folktradysje fan sjongen. Hoewol't har krêftige stim en ferskining op de plaat net goed útkomme, binne de oare skaaimerken der dúdlik wol, fral op har earste opnames, sa as Bo-weevil Blues en Moonshine Blues.  Ma Rainey naam ek wurk op mei Louis Armstrong, nei de omgong mei de Georgia Jazz Band. Ma Rainey gie troch mei optreden en toeren troch it lân oant 1935. Dêrnei joech sy har del yn har wenplak.

Diskografy (karút)

1953	 	Ma Rainey, Vol. 1	 	Riverside Records (Jazz)
1953	 	Ma Rainey, Vol. 2	 	 
1994		Complete Recorded Works: 1928 Sessions		Dokumint
1998		Complete Recorded Works, Vol. 1 (1923-1924)		Dokumint
1998		Complete Recorded Works, Vol. 2 (1924-1925)		Dokumint
1998		Complete Recorded Works, Vol. 3 (1925-1926)		Dokumint
1998	 	Complete Recorded Works, Vol. 4 (1926-1927)	 	Dokumint
1998		Complete Recorded Works, Vol. 4 (1926-1927)		Dokumint

Keppelings om utens 
Gertrude “Ma” Rainey yn it African American Registry
 Gertrude “Ma” Rainey yn de New Georgia Encyclopedia
 Mother of the Blues: A Study of Ma Rainey

Amerikaansk bluesartyst
Amerikaansk sjonger
Amerikaansk muzikant fan Afro-Amerikaansk komôf
Persoan berne yn 1886
Persoan stoarn yn 1939